stanford-oval/wikipedia huggingface dataset:
ליל כל הקדושים ברחוב פרנקלין

אנשים שנכחו באירוע ברחוב פרנקלין בליל כל הקדושים.
ליל כל הקדושים ברחוב פרנקלין הוא אירוע שנתי בצ'אפל היל בקרוליינה הצפונית, הכולל בתוכו כינוס רב משתתפים ברחוב פרנקלין, היכן שנמצא המרכז התרבותי של העיר. חגיגת ליל כל הקדושים באזור החלה בתחילת שנות השמונים כאירוע קטן בהרבה מזה של שנות האלפיים, במהלכו משתתפים תושבי צ'אפל היל וסטודנטים מאוניברסיטת קרוליינה הצפונית.
משתתפי האירוע לובשים תחפושת של ליל כל הקדושים, תוך שהם צועדים לאורך רחוב פרנקלין.
היסטוריה

מאז ראשיתו, האירוע גדל מדי שנה עד שנת 2008. למרות שהוא לא מתקיים בחסות עיריית צ'אפל היל, האירוע הפך לאטרקציה בה מבקרים אנשים ממקומות שונים. בין 2004 ל-2007, העריכו שכ-80,000 משתתפים נכחו בכל אחד מהאירועים שהתקיימו ברחוב פרנקלין, בעוד שאוכלוסייתה של צ'אפל היל עומדת על כ-54,492 תושבים בלבד, מה שמצביע על הצלחתו הרבה של האירוע. בגלל גודל החגיגה, העיירה של צ'אפל היל סוגרת את רחוב פרנקלין ואוסרת על נסיעה בכלי רכב באזור, תוך שהיא אוסרת גם להחנות שם כלי רכב.
במרוצת השנים צצו בעיות ביטחוניות שפקדו את האירוע, כמו שתייה מופרזת של אלכוהול ותקיפות של כנופיות. כדי להתמודד עם סוגיות אלה, מאות שוטרים מסיירים באזור במהלך האירוע. בשנת 2007 כ-400 שוטרים סיירו ברחוב פרנקלין במטרה לשמור על הסדר והביטחון של המשתתפים. בשנת 2008 נקטה עיריית צ'אפל היל בצעדים חדשים על מנת להתמודד עם הבעיות הביטחוניות שפוקדות את האירוע.
אבטחה

עבור עיריית צ'אפל היל, ישנם סיכונים ביטחוניים שפוקדים את האירוע, היות שמשתתפים בו בממוצע 80,000 אנשים. העירייה פרסמה כי שתיים מהבעיות הן שתייה מפורזת של אלכוהול ותקיפה של כנופיות. למרות שהאירוע אינו בחסות העירייה, ישנם מאות שוטרים שמתנדבים לשמור על הסדר בעת הקיום השנתי שלו. במהלך המאורע שחל בשנת 2008, נדרש מבתי העסק באזור לא למכור אלכוהול אחרי השעה אחת לפנות בבוקר. עוד צעד שנקטה בו העירייה, הוא לדרוש מחיר כניסה מכל אחד שנכנס לבר או עסק במטרה לרכוש אלכוהול.
חפצים אסורים

משקאות חריפים
כלי נשק
צבעים
בקבוקי זכוכית
זיקוקין די-נור
צידניות
בעלי חיים
נשקים מזויפים (כחלק מהתחפושות)
תחפושות

אחד הנושאים הפופולריים ביותר של האירוע ברחוב פרנקלין הוא לבישת תחפושות של ליל כל הקדושים. אנשים שמשתתפים באירוע זה (כולל סטודנטים רבים מאוניברסיטת קרלונייה הצפונית בצ'אפל היל) מביאים עמם תחפושות מקוריות שהם יוצרים במהלך כל שנה ושנה. בין התחפושות הבולטות ביותר היה ניתן למנות את זו של הג'וקר.
הערות שוליים

1 2 3  Town of Chapel Hill - Halloween, web.archive.org, ‏2006-10-06
↑  WTVD-TV/DT, "Chapel Hill: No outsiders allowed at Halloween party" October 15, 2008. [2 Accessed November 17, 2008] (ארכיון)
↑  WRAL, Halloween on Franklin Street :, WRAL.com, ‏2007-11-01 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ליל כל הקדושים ברחוב פרנקלין".
לאה גלפנשטיין

| --- | --- |

 לידה:  11 בפברואר 1983 (בת 41) 
 מדינה:  ישראל ישראל
 מקום לימודים:  תלמה ילין 
 פרסים והוקרה:  פרס הבמה לילדים ונוער (2013) 
 פרופיל ב-IMDb
 
לאה גלפנשטיין (נולדה ב-11 בפברואר 1983) היא שחקנית ישראלית.
קורות חייה

לאה גלפנשטיין היא בת יחידה לסימון גלפנשטיין, יליד צ'ילה ומזל גלפנשטיין, ילידת מצרים. גדלה בבת-ים עד שהייתה בת 14, אז עברה עם משפחתה לרמת גן. שיחקה בילדותה בחוג דרמה של תיאטרון אורנה פורת, למדה בתיכון תלמה ילין, בצבא שירתה גלפנשטיין כמורה חיילת והכינה לוחמים לבגרויות. למדה במשך שלוש וחצי שנים משחק בבית הספר למשחק של סמינר הקיבוצים, אותו סיימה ב-2008.
בסמינר הקיבוצים הכירה לאה גלפנשטיין את שי פיטובסקי, כשהיא הייתה בשנה השנייה ללימודי המשחק, הוא היה בשנה השלישית ללימודי הבימוי וליהק אותה להצגה "התקלה" שעיבד וביים על פי פרידריך דירנמאט, ההצגה רצה בצוותא עד היום במשך ארבע שנים (2012). "התקלה" זכתה בשלושה פרסי קיפוד הזהב להצגות פרינג': ההצגה, הבמאי והתלבושות. ההצגה מספרת על סוכן טקסטיל שנוסע בדרכים, מכוניתו מתקלקלת והוא מגיע לביתם של ארבעה זקנים, שהם שופטים בדימוס ומתארח אצלם ולאט-לאט הם גורמים לו להתבונן לתוך עצמו.
משם התפתחה הקבוצה שנהפכה לצעירי הבימה ופועלים עד היום בבימויו של פיטובסקי: לאה גלפנשטיין, אלינור פלקסמן, אייל רדושיצקי, יובל שלומוביץ', הראל מורד, נעמה ארמון, שחר רז, ועודד אהרליך. הקבוצה המשיכה עם פיטובסקי שנה אחר-כך כשעיבד וביים את "ביטאריצ'ה" על פי נחום גוטמן ורצה בצוותא. משם המשיכה הקבוצה לפעול בתיאטרון הבימה עם ההצגות "החוטם", "מסייה דה פורסוניאק" ו"ארץ חדשה" (חלק מפסטיבל אירופי בנושא פליטים, כל מדינה מתעסקת בכך מנקודת הראות שלה, ההצגה הופיעה בעולם). בתום לימודיה ובמקביל לכך עבדה גלפנשטיין עם מאור זגורי על ההפקה "בתולים", שרצה בצוותא עד היום (2012). היא משחקת גם בהצגה "מישהו ימות בסוף", שמביים זגורי בהבימה. שתי ההצגות נכתבו מתוך אימפרוביזציות ביחד עם השחקנים. גלפנשטיין שיחקה גם ב"ביקור הגברת הזקנה" וב"השוטר אזולאי" בהבימה, ב"הרפתקה בקרקס" בתיאטרון אורנה פורת, ב"מותק" במדיטק. כיום משחקת ב"האסופית" בתיאטרון השעה, בבימויה של יעל טילמן, בתפקיד הראשי של אן שרלי. זכתה עבור תפקידה בפרס הבמה לילדים ונוער לשחקנית ראשית לשנת 2013.
בטלוויזיה שיחקה גלפנשטיין בתפקיד אורח בסדרה "הכול דבש". שיחקה בסרט "מאיה" בבימויה של מיכל בת-אדם.
תפקידים בתיאטרון

| הצגה | תיאטרון | מחזאי | במאי | תפקיד | שנה |
| --- | --- | --- | --- | --- | --- |
| תמונתו של דוריאן גריי | תיאטרון הבימה | יחזקאל לזרוב (על פי ספרו של אוסקר ויילד) | יחזקאל לזרוב | סיביל ויין | 2017 |
| לבד בברלין | תיאטרון הבימה | הנס פאלאדה (עובד למחזה על ידי שחר פנקס) | אילן רונן | טרודל | 2016 |
| הלב האמיץ של אירנה סנדלר |  | דפנה אנגל | משה קפטן | אירנה סנדלר | 2015 |
| יחסים מסוכנים | תיאטרון הבימה | כריסטופר המפטון על פי רומן המכתבים מאת שודרלו דה לאקלו | אילן רונן | ססיל וולאנז' | 2015 |
| יהוא | תיאטרון הבימה | גלעד עברון | אילן רונן | קטורה | 2015 |
| אבא גוריו | תיאטרון הבימה | שחר פנקס על פי הרומן של אונורה דה בלזאק | שיר גולדברג | דלפין/ אגאתה | 2014 |
| אלוהים מחכה בתחנה | תיאטרון הבימה | מאיה ערד יסעור | שי פיטובסקי | יעל | 2014 |
| השבועה | תיאטרון הבימה | שי פיטובסקי | שי פיטובסקי | אשתו של דיהון | 2013 |
| אדם לא מת סתם | תיאטרון הבימה | שחר פנקס | שיר גולדברג | שפרה/הילד המת | 2013 |
| האסופית | תיאטרון השעה הישראלי | יקי מחרז על פי לוסי מוד מונטגומרי | יעל טילמן | אן שרלי | 2012 |
| ביקור הגברת הזקנה | הבימה | פרידריך דירנמאט | אילן רונן | בתו של איל, אישה בעיירה, נכדתו של ראש העיר | 2011 |
| ארץ חדשה | הבימה | שי פיטובסקי ושחר פנקס | שי פיטובסקי | נאדק (ילדה סודנית) | 2011 |
| פוסט טראומה | הבימה | יריב גוטליב, תומאס מלה, טל שיף, דנה אידיסיס, ג'והן בירק, נועה לזר ונורה מאנסמן | דדי ברון וטל ברנר | דמויות שונות | 2011 |
| מסייה דה פורסוניאק | הבימה | מולייר | שי פיטובסקי | ז'ולי ואחד הרופאים | 2010 |
| מישהו ימות בסוף | הבימה | מאור זגורי בשיתוף השחקנים | מאור זגורי | ניקו | 2010 |
| החוטם | הבימה | רפאל עמר על פי גוגול | שי פיטובסקי | החוטם, השוער והנערה בג'קוזי | 2009 |
| השוטר אזולאי | הבימה | דניאל לפין על פי אפרים קישון | מיכה לבינסון |  | 2009 |
| הרפתקה בקרקס | תיאטרון אורנה פורת | ג'יימס אמברוז בראון | שי פיטובסקי | לני | 2009 |
| בתולים | צוותא | מאור זגורי בשיתוף השחקנים | מאור זגורי | מיה | 2009 |
| התקלה | צוותא | שי פיטובסקי על פי פרידריך דירנמאט | שי פיטובסקי | פילט | 2009 |
| ביאטריצ'ה | צוותא | שי פיטובסקי על פי נחום גוטמן | שי פיטובסקי | ביאטריצ'ה | 2008 |
| מכונת הצחוק המופלאה |  | שירלי יובל-יאיר | שירלי יובל-יאיר | נוגה | 2008 |
| מותק | מדיטק | שירלי יובל-יאיר | שירלי יובל-יאיר | מותק | 2007 |
מאוריץ קרגור

מאוריץ קרגור (בדנית: Maurits Kjaergaard; נולד ב-26 ביוני 2003 בהרלב שבדנמרק) הוא כדורגלן דני המשחק בעמדת הקשר ההתקפי בקבוצת רד בול זלצבורג מהבונדסליגה האוסטרית.
קריירת מועדונים

בשנת 2017 הצטרף קרגור למחלקת הנוער של לינגבי, ובשנת 2019 הגיע למחלקת הנוער של רד בול זלצבורג מהבונדסליגה האוסטרית. באותה שנה החל לשחק בליפרינג, קבוצת המילואים של המועדון.
ב-28 בפברואר 2021 ערך קרגור את הופעת הבכורה שלו ברד בול זלצבורג, בהפסד 2-1 לשטורם גראץ במסגרת המחזור ה-19 בליגה לעונת 2020/2021. זו הייתה הופעתו היחידה בעונה זו, בה זכתה רד בול זלצבורג באליפות אוסטריה.
ב-22 בספטמבר 2021 הבקיע קרגור את שער הבכורה שלו במועדון, בניצחון 8-0 על קלסדורף במסגרת הסיבוב השני של הגביע האוסטרי לעונת 2021/2022. ב-2 בנובמבר ערך קרגור את הופעת הבכורה שלו בליגת האלופות, כשהחליף את מוחמד קמארה בדקה ה-89 בהפסד 2-1 לוולפסבורג במסגרת שלב הבתים לעונת 2021/2022. בעונת 2021/2022,  כבש את שער הבכורה שלו נגד באיירן מינכן בהפסד 1-7
תארים

אליפות אוסטריה (2): 2020/2021, 2021/2022
הגביע האוסטרי (2): 2020/2021, 2021/2022
מאוריסיו קורדיירו

מאוריסיו פלנקאוסקאס קורדיירו (בפורטוגזית: Mauricio Plenckauskas Cordeiro; נולד ב-31 בדצמבר 1992) הוא כדורגלן ברזילאי המשחק בעמדת החלוץ.
קריירה

קורדיירו התחיל את הקריירה שלו בקבוצות כדורגל מהליגות המשניות בברזיל הוא התחיל לשחק בגרמיו ברוארי ומשם עבר לאבאי ולאחר מכן חתם במיראסול.
ב-7 בינואר 2016 חתם בעירוני קריית שמונה מליגת העל. הושאל ב-21 בינואר למ.ס. אשדוד, הבקיע שבעה שערים ב-14 משחקים וסייע לקבוצה להעפיל לליגת העל. קורדיירו חזר לעירוני קריית שמונה ב-30 ביוני 2016.
ב-24 בדצמבר 2016 כבש את שערו הראשון בליגת העל, במשחק בו ניצחה קריית שמונה את בית"ר ירושלים בתוצאה 0–2.
ב-20 ביוני 2017 חזר לקנדציה שנייה במ.ס אשדוד וחתם במדיה לשלוש עונות.
ב-24 באוגוסט 2018 חזר לברזיל וחתם בוויטוריה מהליגה הראשונה. ב-4 באוגוסט 2019 חתם בנאה סלמיס פמגוסטה הקפריסאית.
ב-11 באוגוסט 2020 חזר לישראל וחתם בהפועל עפולה מהליגה הלאומית.
ב-19 בינואר 2021 חתם בהפועל ירושלים מהליגה הלאומית. ב-30 במרץ הבקיע את שער הבכורה שלו בקבוצה, בתיקו 1-1 מול הפועל רמת גן.
הערות שוליים

↑  מתחזקת: מאוריסיו מצטרף להפועל ירושלים, באתר ONE‏, 19 בינואר 2021
לאונרד מירון

| --- | --- |
אין תמונה חופשית
 לידה:  11 באפריל 1969 (בן 55) גאלאץ, רומניה 
 מדינה:  רומניה רומניה
 קישורים חיצוניים
 leonardmiron.com
 
לאונרד מירון (ברומנית: Leonard Miron; נולד ב-11 באפריל 1969) הוא מנחה טלוויזיה ועיתונאי רומני.
ביוגרפיה

מירון נולד בגאלאץ וגדל בפיטשט, הוא בוגר אוניברסיטת קרול דבילה לרפואה ורוקחות (Universitatea de Medicină și Farmacie „Carol Davila”), בהיותו סטודנט החל להגיש תוכנית מוזיקה ברדיו, ב-1991 הוזמן לעבוד בטלוויזיה הרומנית על מנת להנחות את תוכנית הנעורים "בית ספר לחיים" (Viața școlii), לאחר מכן הנחה מספר תוכניות דומות, ב-2008 הנחה את פסטיבל המוזיקה "Callatis Festival" ב-2009 החל להגיש את תוכנית סגנון החיים "Rețetă Pentru Siluetă", הוא זכה גם במספר פרסים עבור עבודתו בתחום המדיה והתקשורת.
ב-2005 עבר להתגורר בלונדון, שם למד לדוקטורט ובאותה תקופה עבד כדייל אוויר.
בשנים 1998–2001, 2008, 2010 ו-2012 שימש כפרשן הטלוויזיה הרומנית של תחרות האירוויזיון ומ-2003 ועד 2008 ביצע זאת גם עבור אירוויזיון הילדים, ב-2002 ו-2003 הגיש את תוצאות הניקוד הרומני בתחרות, ב-2003 הנחה גם את סלקציה נציונלה, בתחרות הבוחרת את נציג רומניה בתחרות המוזיקה האירופאית.
לונר פרוספקטור

| --- | --- |

הדמיית אמן של הלונר פרוספקטור
 מידע כללי
 סוכנות חלל:  נאס"א
 מפעיל:  מרכז המחקר איימס
 יצרן:  לוקהיד מרטין
 תאריך שיגור:  7 בינואר 1998
 משגר:  אתנה II
 אתר שיגור:  Cape Canaveral Space Launch Complex 46 
 http://lunar.arc.nasa.gov/
 משימה
 סוג משימה:  מקפת + אימפקטור
 לוויין של:  הירח
 תאריך כניסה למסלול:  11 בינואר 1998
 מסלול:  מסלול קוטבי
 נטייה:  90.55°
 אפואפסיד:  101.2 ק"מ
 פריאפסיד:  99.45 ק"מ
 זמן הקפה:  117.9 דקות
 הקפות:  ~7060
 גרם שמיים:  הירח - התרסקות מכוונת
 אתר נחיתה:  87°42′S 42°06′E﻿ / ﻿87.7°S 42.1°E﻿ / -87.7; 42.1
 תאריך נחיתה:  31 ביולי 1999
 משך המשימה הכולל:  7 בינואר 1998 – הווה (26 שנים) 
 משך המשימה:  570 יום
 מידע טכני
 משקל:  158 ק"ג
 קישורים חיצוניים
 מספר קטלוג לוויינים:  25131
 מאגר המידע הלאומי:  1998-001A
 
לונר פרוספקטור (באנגלית: Lunar Prospector) הייתה משימה לחקר הירח ששוגרה על ידי נאס"א כחלק מתוכנית דיסקברי. עלות המשימה, שמשכה היה 19 חודשים, הייתה 62.8 מיליון דולרים, ומטרתה הייתה למפות את הרכב פני השטח וחיפוש אחר קרח בקטבי הירח, מדידת השדה המגנטי והכבידתי של הירח ממסלול קוטבי. המשימה שוגרה ב-7 בינואר 1998 והסתיימה ב-31 ביולי 1999 עם התנגשותה המכוונת של החללית בתוך מכתש במטרה לבחון את הקוטב הדרומי של הירח בחיפוש לא מוצלח אחר מים.
הקבלן הראשי של המשימה הייתה חברת לוקהיד מרטין והמשימה נוהלה על ידי מרכז המחקר איימס של נאס"א. החוקר הראשי של המשימה היה ד"ר אלן בינדר.
מבנה החללית

הלונר פרוספקטור הייתה בצורת תוף גלילי בקוטר 1.36 מטרים ובגובה 1.28 מטרים. לאחר השיגור פרשה החללית שלוש זרועות באורך 2.5 מטרים עליהם הורכבו הכלים המדעיים. המשקל הכולל של החללית היה 296 ק"ג. החללית נשלטה על ידי 6 מנועי הידרזין בעלי 22 ניוטון דחף כל אחד. בתוך התוף הגלילי היו 3 מכלי דלק שהכילו 138 ק"ג של הידרזין מדוחס עם הליום. מערכת הכוח של החללית כללה שני לוחות סולאריים שהפיקו כ-186 ואט וסוללת ניקל-קדמיום נטענת בעלת קיבול של 4.8 אמפר-שעה. התקשורת עם החללית בוצעה באמצעות שני משדרים בפס S ושתי אנטנות. מחשב החללית היה מחשב Harris 80C86 עם 64 ק"ב של EEPROM ו-64 ק"ב של RAM סטטי.
החללית נשאה על גביה מעט מאפרו של ד"ר יוג'ין שומייקר (28 באפריל 1928 - 18 ביולי 1997), אסטרונום ושותף לגלוי השביט שומייקר-לוי 9, לקבורת חלל.
מבנה החללית > כלים מדעיים

GRS - ספקטרומטר קרינת גאמא.
NS - ספקטרומטר נייטרונים.
APS - ספקטרומטר קרינת אלפא.
DGE - ניסוי כבידה דופלר.
MAG/ER - רפלקטומטר ומגנטומטר אלקטרונים.
פרופיל המשימה

לונר פרוספקטור שוגרה על גבי משגר אתנה II ב-7 בינואר 1998 והחלה מסע בן 105 שעות אל הירח. במהלך המסע נפרשו שלושה מוטות עליהם הותקנו הכלים המדעיים. בסוף המסע נכנסה החללית למסלול סביב הירח, 11.6 שעות להקפה. כעבור 24 שעות החללית הוכנסה למסלול ביניים בן 3.5 שעות להקפה וכעבור 24 שעות נוספות (13 בינואר 1998) למסלול קדם-מיפוי של 92 × 153 ק"מ. ב-16 בינואר הוכנסה החללית למסלול קוטבי כמעט מעגלי ברדיום של 100 ק"מ עם נטיית מסלול של 90° וזמן הקפה של 118 דקות. ב-19 בדצמבר 1998 הונמכה החללית למסלול של 40 ק"מ כדי לבצע מיפוי ברזולוציה גבוהה יותר. המסלול שונה שוב ב-28 בינואר 1999 למסלול של 15 × 45 ק"מ והחללית סיימה את משימתה העיקרית בת השנה והחלה את משימתה המורחבת.
המשימה הסתיימה ב-31 ביולי 1999, 9:52:02 UT עם התרסקותה המכוונת של החללית באזור "חשוך-עד" במכתש שומייקר סמוך לקוטב הדרומי של הירח. מתכנני המשימה קיוו כי ההתרסקות תעלה ענן אבק שיוכלו לצפות בו מכדור הארץ. בענן האבק ציפו לראות אד מים שישוחרר ממצבורי הקרח שבקוטב הדרומי. למרות הציפיות, אף ענן אבק לא נצפה מכדור הארץ.
ראו גם

תוכנית דיסקברי
צ'אנדריאן 1
LRO
GRAIL
לונר פרוספקטור בחדר נקי
ליל יאכטי

| --- | --- |

 לידה:  23 באוגוסט 1997 (בן 27) מבלטון (אנ'), ג'ורג'יה
 שם לידה:  מיילס פארקס מקולום
 שם במה:  Lil Yachty 
 מוקד פעילות:  ארצות הברית 
 תקופת הפעילות:  מ-2014
 מקום לימודים:  אוניברסיטת המדינה של אלבמה, תיכון פבלברוק 
 עיסוק:  ראפר, זמר, פזמונאי
 סוגה:  היפ הופ • טראפ • פופ ראפ
 חברת תקליטים:  קפיטול רקורדס • מוטאון
 שיתופי פעולה בולטים:  מיגוס, דרייק
 מספר צאצאים:  1 
 http://lilyachty.com
 פרופיל ב-IMDb
 
מיילס פארקס מקולום (באנגלית: Miles Parks McCollum; נולד ב-23 באוגוסט 1997), ידוע בשם הבמה ליל יאכטי (Lil Yachty), הוא ראפר, זמר ופזמונאי אמריקאי.
קריירה

יאכטי זכה לפרסום ראשוני כאשר פרסם באתר SoundCloud את סינגל הבכורה שלו, "One Night". השיר זכה להצלחה רבה ושימש כסרטון קומדיה ויראלי. במרץ 2016 הוציא יאכטי את מיקסטייפ הבכורה שלו, Lil Boat.
באפריל 2016, הוציא יאכטי את הלהיט "Broccoli", שהגיע למקום החמישי בבילבורד הוט 100.
ב-10 ביוני 2016 הודיע כי חתם בחברות התקליטים קוואליטי קונטרול, קפיטול רקורדס ומוטאון. חודש לאחר מכן, הוציא יאכטי את המיקסטייפ השני שלו, Summer Songs 2.
בדצמבר 2016 התארח יאכטי בלהיט "iSpy" של הזמר קייל, השיר הגיע בשיאו למקום הרביעי בבילבורד הוט 100.
ב-26 במאי 2017, הוציא יאכטי את אלבום הבכורה שלו, Teenage Emotions.
במרץ 2018, הוציא את אלבום האולפן השני שלו, Lil Boat 2 אשר מהווה המשך למיקסטייפ הבכורה שלו הנושא את אותו שם. ב-19 באוקטובר 2018, חודשים ספורים לאחר מכן, הוציא את אלבומו השלישי, Nuthin' 2 Prove.
באוקטובר 2022 יצא הלהיט "Poland" שזכה לפופולריות והפך לתופעת אינטרנט. מוקדם יותר באותה שנה שיחק בדרמה המוזיקלית "כוכבת עולה" (אנ') בתור מיילס; הסרט, בבימויה של סאנה ליית'ן (אנ') מבוסס על רומן באותו שם מ-2019.
בינואר 2023 הוציא את האלבום "Let's Start Here", שזכה לביקורות חיוביות, על רקע שינוי הז'אנר המפתיע לכיוון הרוק הפסיכדלי. ב-11 באוגוסט השתתף בסינגל "Number 9" של מיגל.
דיסקוגרפיה > אלבומי אולפן

2017: Teenage Emotions
2018: Lil Boat 2
2018: Nuthin' 2 Prove
2020: Lil Boat 3
2023: Let's Start Here.
דיסקוגרפיה > מיקסטייפים

2016: Lil Boat
2016: Summer Songs 2
2020: A-Team
דיסקוגרפיה > מיני-אלבומים

2015: Summer Songs
2015: Hey Honey Let's Spend Wintertime On a Boat
2016: Big Boat
2016: Lost Files
2018: Birthday Mix 3.0
הערות שוליים

1 2  Pearce, Sheldon (2016-11-30). "From Lil Yachty to DRAM, 2016's best hip-hop is all about black joy". The Guardian (באנגלית בריטית). ISSN 0261-3077. נבדק ב-2020-03-15.
↑  Max Weinstein, Lil Yachty Releases Debut Mixtape 'Lil Boat' Featuring Young Thug and Quavo - XXL, XXL Mag (באנגלית)
↑  HipHopDX- https://hiphopdx.com, Lil Yachty Announces Signing To Quality Control, HipHopDX, ‏2016-06-10
↑  Lil Yachty Drops New Mixtape 'Summer Songs 2' Along With 'Keep Sailing' Short Film, Vibe, ‏2016-07-20 (באנגלית)
↑  Ed Sheeran Stays No. 1 on Hot 100, Kendrick Lamar Debuts at No. 2, Billboard, ‏2017-04-10
↑  Max Weinstein, Lil Yachty Reveals 'Teenage Emotions' Album Tracklist and Official Cover - XXL, XXL Mag (באנגלית)
| --- | --- |
בקרת זהויות :  GND: 1133384536  LCCN: no2017019348  MusicBrainz: a668565b-41b8-44a8-9d5c-8e609dbf69fc  VIAF: 7941148753708541320007   WorldCat (עם VIAF): 7941148753708541320007
לילה כר ודמות עלמה...

לילה כר ודמות עלמה... הוא אלבומה השני של השחקנית והזמרת הישראלית ענת עצמון, אשר יצא בשנת 1992.
שם האלבום לקוח מתוך השיר הרביעי שבו, "אל נא תשירי", בו מופיעה השורה "הוא מזכירני לילה, כר ודמות עלמה לאור ירח".
כמו באלבום הראשון, האחראי על הפקת אלבום זה הוא ירוסלב יעקובוביץ'. באלבום זכו להצלחה השירים "אדם הוא מקום", "כוס של מים", "בין עצי התמר", "ילדה אישה", "חבל מתוח" (אשר לווה בקליפ מושקע בתוכנית "זהו זה!") ו"אל נא תשירי", אך האלבום נכשל מסחרית.
השיר עמו התחרתה עצמון בקדם אירוויזיון באותה השנה "התקווה" לא הופיע באלבום עקב סכסוך עם חברת התקליטים.
רשימת השירים באלבום

כל שירי האלבום עובדו על ידי ירוסלב יעקובוביץ'.
| מס' | שם | מילים | לחן | משך |
| --- | --- | --- | --- | --- |
| 1. | אדם הוא מקום  | יונה וולך | ענת עצמון וירוסלב יעקובוביץ' | 03:07 |
| 2. | עוד אני נופלת  | אהוד מנור | ירוסלב יעקובוביץ' | 04:05 |
| 3. | כוס של מים  | מיכל ורד | ירוסלב יעקובוביץ' | 04:04 |
| 4. | אל נא תשירי  | אלכסנדר פושקין תרגום: רחל המשוררת | ירוסלב יעקובוביץ' | 03:39 |
| 5. | לנגן על הגבול  | רחל שפירא | ירוסלב יעקובוביץ' | 04:01 |
| 6. | שמור על קשר  | רחל שפירא | ירוסלב יעקובוביץ' | 03:40 |
| 7. | ילדה אישה  | מיכל ורד וענת עצמון | ענת עצמון | 04:40 |
| 8. | חבל מתוח  | מאיר גולדברג | ירוסלב יעקובוביץ' | 04:23 |
| 9. | בין עצי התמר  | מיכל ורד | ירוסלב יעקובוביץ' | 04:42 |
| 10. | מסיבת סיום (בדואט עם טוביה צפיר)   | אהוד מנור | ירוסלב יעקובוביץ' | 05:59 |
הערות שוליים

1 2  אביחי בקר, אדוני, אתה מדבר עם אישה נשואה, חדשות, 6 במרץ 1992
לאונרד כצמן

| --- | --- |
אין תמונה חופשית
 לידה:  2 בספטמבר 1927 ניו יורק, ניו יורק, ארצות הברית 
 פטירה:  5 בספטמבר 1996 (בגיל 69) מליבו, ארצות הברית 
 מקום קבורה:  בית הקברות מאונט סיני 
 מדינה:  ארצות הברית 
 תקופת הפעילות:  מ-1996 
 עיסוק:  מפיק, במאי, תסריטאי
 צאצאים:  Sherril Lynn Rettino 
 פרופיל ב-IMDb
 
לאונרד כצמן (2 בספטמבר 1927 - 5 בספטמבר 1996) היה מפיק, במאי ותסריטאי טלוויזיה יהודי אמריקאי.
קורות חיים

כצמן נולד בניו יורק, והיה אחיינו של המפיק ההוליוודי האגדי סם כצמן. על אף שהצטיין במשחק הבייסבול, והיה בעל פוטנציאל להפוך לשחקן מקצועי, החליט ללכת בעקבות דודו המפורסם. בניגוד לדוד, שהתמחה ביצירת סרטי קולנוע, מיצה כצמן את כישרונו בטלוויזיה.
כצמן שימש כמפיק וכבמאי ותסריטאי במגוון סדרות טלוויזיה, בין היתר סדרת המערבון, "גאן סמוק", מערבון המדע בדיוני פרוע על המערב" (The Wild Wild West"), וווקר", אך הוא ידוע ביותר בשל השתתפותו כמפיק, ולעיתים אף כתסריטאי וכבמאי בסדרה "דאלאס", ששודרה בארצות הברית בין 1978 ל-1991. כצמן היה מועמד פעמיים, ביחד עם שני מפיקי הסדרה האחרים, פיליפ קאפיס ולי ריץ', לזכייה בפרס אמי על הפקת הסדרה "דאלאס", אך לא זכה.
בשנת 1996 היה מעורב ביצירת סרט הטלוויזיה "דאלאס: שובו של ג'יי אר", שהמשיך את עלילת הסדרה במקום בו נפסקה, אך מת בביתו שבמאליבו, קליפורניה מהתקף לב. כששודר הסרט, הוא הוקדש לזכרו.
מאוריץ, נסיך הולנד

| --- | --- |

 לידה:  15 בספטמבר 1843 האג, הולנד הולנד 
 פטירה:  4 ביוני 1850 (בגיל 6) האג, הולנד הולנד 
 שם מלא:  וילם פרדריק מאוריץ אלכסנדר הנדריק קרל, נסיך הולנד ונסיך אוראניה-נסאו
 מדינה:  ממלכת ארצות השפלה 
 מקום קבורה:  הכנסייה החדשה (דלפט) 
 
מאוריץ, נסיך הולנד (בהולנדית: Maurits van Oranje-Nassau ‏; 15 בספטמבר 1843 - 4 ביוני 1850) היה בנו השני של וילם השלישי, מלך הולנד אשר מת בילדותו.
ביוגרפיה

מאוריץ נולד ב-15 בספטמבר 1843 בהאג, לווילם השלישי, מלך הולנד ולסופיה, נסיכת וירטמברג, בתם של וילהלם הראשון, מלך וירטמברג ויקטרינה פבלובנה, הנסיכה הגדולה של רוסיה.
כאשר מאוריץ סבל מדלקת קרום המוח, המלכה סופי רצתה להתייעץ עם רופא אחר ולקבל חוות דעת שנייה, אבל המלך וילם השלישי סירב והילד מת ב-4 ביוני 1850. היחסים המתוחים ביניהם התמוטטו כמעט לחלוטין, כשסופי האשימה את וילם במותו של מאוריץ. עם זאת, לבני הזוג היה עוד בן אחד, הנסיך אלכסנדר, שנולד שנה לאחר מותו של מאוריץ.
לסטרשייר

לסטרשייר (באנגלית: Leicestershire) הוא מחוז בצפון-מזרח אנגליה, באזור מזרח המידלנדס. הוא גובל בנוטינגהאמשייר מצפון, לינקולנשייר מצפון-מזרח, נורת'האמפטונשייר מדרום-מזרח, ווריקשייר מדרום-ממערב, סטפורדשייר ממערב, ודרבישייר מצפון-מערב. מקורו של שם המחוז מהעיר לסטר.
מודי (סרט)

| --- | --- |

כרזת הסרט בעברית
 בימוי:  אייסלינג וולש 
 תסריט:  שרי ווייט 
 שחקנים ראשיים:  סאלי הוקינס אית'ן הוק זכרי בנט
 מוזיקה:  Cowboy Junkies 
 מדינה:  קנדה 
 חברה מפיצה:  Infinity+, נטפליקס 
 שיטת הפצה:  וידאו על פי דרישה 
 הקרנת בכורה:  קנדה15 בספטמבר 2016 אירלנד16 בפברואר 2017 ישראל7 באוקטובר 2017
 משך הקרנה:  116 דק' 
 שפת הסרט:  אנגלית 
 סוגה:  דרמה, ביוגרפיה
 הכנסות באתר מוג'ו:   maudie
 אתר רשמי
 דף הסרט ב־IMDb
 
מודי (באנגלית: Maudie) הוא סרט ביוגרפי משנת 2016 אודות הציירת מוד לואיס, ציירת קנדית בסגנון האמנות הנאיבית, שחיה כל חייה בנובה סקוטיה, פרובינציה קנדית לחוף האוקיינוס האטלנטי. מוד לואיס חיה בין השנים 1903–1970. בגיל צעיר היא לקתה בדלקת מפרקים שיגרונית שהחריפה עם השנים. בילדותה לימדה אותה אמה לצייר גלויות לחג המולד.
הסרט מתאר את חייה עם בעלה אוורט לואיס, סוחר דגים מתבודד וזעוף. בתחילת חייהם המשותפים מוד התקבלה לעבודה כמנקה בביתו. בהמשך היא התגלתה כציירת מוכשרת. היא ציירה בבקתה שבה גרו על הקירות, החלונות והרהיטים ומכרה גלויות מצוירות לפרנסתם. במשך הזמן הציורים הפכו להיות מקור פרנסתם העיקרי ואנשים הגיעו לבקתה המבודדת של הזוג כדי לרכוש את ציוריה.
לילה טוב ירח

| --- | --- |

 מידע כללי
 מאת:  מרגרט וייז בראון
 איורים:  קלמנט הרד
 שפת המקור:  אנגלית שנת הוצאה 1947
 סוגה:  ספר ילדים
 הוצאה
 הוצאה:  מודן הוצאה לאור
 תאריך הוצאה:  2008
 מספר עמודים:  32
 הוצאה בעברית
 תרגום:  יהודה מלצר
 סדרה
 ספר קודם:  ארנבון בורח מהבית 
 הספר הבא:  My World 
 קישורים חיצוניים
 הספרייה הלאומית:  001851296, 002784227
 
לילה טוב ירח (באנגלית: Goodnight Moon) הוא ספר ילדים מנוקד מאת מרגרט וייז בראון והמאייר קלמנט הרד, שיצא לאור בשנת 1947 והפך לאחד מסיפורי לילה טוב הידועים ביותר בארצות הברית. הספר עוסק בילד (בדמות ארנב) הנפרד מכל החפצים בחדרו באמירת לילה טוב לפני שהוא נרדם. הספר תורגם על ידי יהודה מלצר ויצא בהוצאת מודן הוצאה לאור.
הספר כתוב בשפת המקור כפואמה עם חריזה, וכך גם בגרסה העברית. הסיפור עוסק בטקס השינה של ארנב ילד המברך את כל החפצים בחדר, כגון בלון אדום, תמונה, חתולים וכדומה בברכת לילה טוב.
הפרטים בספר

היבט אחד בספר הוא העושר הוויזואלי של הפרטים בחדר. למרות שהסיפור כולו מתרחש בחדר אחד, הקורא המעמיק או הילד יכולים לגלות פרטים חדשים בכל קריאה, למשל:
העכבר מופיע בכל העמודים הצבעוניים, לא תמיד קל להבחין בו.
המחוגים של שני השעונים מתקדמים מ-19:00 ל-20:10.
בכל עמוד בו נראה הארנב, הוא מביט ישירות אל אחד מהעצמים הנזכרים בעמוד זה, מלבד בעמוד האחרון, שבו הוא ישן.
הבלון האדום, התלוי מעל המיטה, נעלם מכמה מהדפים הצבעוניים, וחוזר בסוף הסיפור.
תאורת החדר נחלשת מדף לדף.
הירח זורח בהדרגה בחלון השמאלי.
הגרביים נעלמים מכבלי הכביסה ורק הכפפות מוצגות. לאחר מכן הגרביים מופיעים שוב.
הספר הפתוח במדף הספרים הוא "ארנבון בורח מהבית" (אנ'), ספרה הקודם של הסופרת.
הספר בשידת-הלילה הוא "Goodnight Moon" בעצמו.
בתמונה של הפרה הקופצת מעל הירח, תיבת הדואר בצידה הימני של התמונה לעיתים נעלמת.
מספר הספרים במדף הספרים מדי פעם משתנה.
הפסים על חולצת הארנב משתנים.
בעמוד האחרון העכבר אכל את הדיסה.
הערות שוליים

↑  Top 10 Checkouts of All Time
ליגת העל בכדורעף נשים

| --- | --- |

 תחום:  כדורעף
 ארגון:  איגוד הכדורעף בישראל
 מדינות:  ישראל ישראל
 קונפדרציה:  CEV
 קבוצות:  8
 מירב הזכיות:  הפועל נעמן/מטה אשר (15)
 תקופת הפעילות:  1961–הווה (כ־63 שנים)
 שמות קודמים:  ליגת נשים בכדורעף
 אלופה נוכחית:  מכבי אשדוד
 מפעל מקביל:  גביע המדינה בכדורעף נשים
 מפעל נמוך:  הליגה הלאומית בכדורעף נשים
ליגת העל בכדורעף נשים היא ליגת כדורעף נשים הגבוהה ביותר בישראל.
הליגה הוקמה בשנת 1960 והקבוצה בעלת מירב הזכיות היא הפועל נעמן/מטה אשר עם 15 אליפויות, בעוד האלופה הנוכחית היא מכבי חיפה.
היסטוריה > לפני הקמת הליגה

לפני הקמת הליגה הבכירה, משנות ה-20 ושנות ה-30 היווה הכדורעף ענף ספורט מעודף בקיבוצים בארץ ישראל ובמיוחד בקיבוץ הארצי (במחנות והכשרות השומר הצעיר בפולין וגליציה). בשנים אלו המשחקים שהתקיימו היו משחקי ראווה, ובהמשך טורנירים במסגרת אליפויות של איגוד ספורט הפועל.